Dnevnik učenja 7. Pristupi u radu sa porodicom

Pogledajte video koji se tiče pristupa u radu sa porodicama sa ciljem razvoja veština porodice da kreira prilike za učenje kroz igru za dete http://centarharmonija.rs/?page_id=1533 
Uradite zadatke koji su predloženi u videu.

Analizirajte pristup u radu sa porodicama u ovim sekvencama iz vrtića:
1.
Mila (13) meseci slabo govori. Vaspitač dočekuje tatu i Milu svako jutro. Primećuje da su roditelji u žurbi i da uglavnom samo svuku, preobuju Milu i puste je u sobu. 
Zato vaspitač izađe iz prostorije pred Milu i tatu. Obraća se Mili: „Zdravo, Mila, došla si!“ Čučne ispred deteta i čeka da je Mila pogleda. Kada je Mila pogleda nastavlja razgovor: „Spremna si za druženje? Znaš ko je sve tu?“ Mila pomera glavu da pored nje pogleda u prostoriju. Vaspitač imenuje: „Želiš da vidiš? Hajde da se preobuješ pa uđi. Pokaži tati gde su tvoje patikice.“ Čeka da Mila nađe svoje,a onda potvrdi- „Bravo, vidiš kako se već dobro snalaziš“. Tata joj skine patike. Vaspitač imenuje: „Tata ti pomaže- hvala, tata“. Kada je oblačenje gotovo, vaspitač uzima Milu za ruku i okreće se tati: „Zdravo, tata“. (tata se takođe javlja, poljubi Milu i mahne im na odlasku)
2.
Anu mama i dalje presvlači kada dolaze ujutro. Čak i kada ne žure, Anina mama misli da Ani treba pomoć. Ana voli da ima lepe kaputiće sa komplikovanim kopčanjem. Zato često samo stane i prepusti mami da je skine, doda joj patikice i slično. Zato vaspitač izađe iz sobe kada Ana dođe i obrati im se: „Zdravo Ana! Stigla si!“. Kada Ana stane da je mama skine, vaspitač priđe Ani i otvori razgovor(Ana se čim vaspitač sedne pored nje, okreće vaspitaču): „Šta radiš sve kad dođeš u vrtić?“ Ana odgovara: „Svučem jaknu i kapu, preobujem se“. Vaspitač (sedi na klupi pored nje) pita: „Kojim ćeš redom?“ Ana gleda u mamu. Vaspitač imenuje: „Možeš i sa mamom dogovoriti“. Mama predlaže: „Hajde da skinemo jaknu, pa odnesi u ormarić“. Vaspitač redefiniše: „Sjajna ideja. Ana, skini jaknu i odnesi u ormarić- tamo su ti patikice pa ih donesi“. Ana se okreće mami, pa vaspitačici i stoji. Vaspitač kaže: „Možda su ti dugmadi teški za otkopčavanje“ Ana klima glavom i pokazuje kako joj teško ide. Vaspitač je „vodi“ kroz otkopčavanje dugmeta- pokazuje korak po korak, čeka da Ana pogleda. Zatim ponudi njoj da proba. Pomaže joj rečima (podsećanjem). Kada je Ani teško, podržava je pohvalama (sjajno ti ide). Kad je i preobuvanje gotovo, vaspitačica kaže: „Vidiš, kako ste odjednom veliki. Sami možete baš svašta. Sutra ćemo vežbati ponovo i ići će ti sve brže“.
3. 
Nela sa svojim roditeljima uvek razgleda prostor ispred sobe kada kreću iz vrtića. Njeni roditelji, a naročito mama, često razgovara sa njom tako što postavi pitanje,a  zatim i sama odgovara tražeći od Nele samo odgovor „da-ne“ ili eventualno ime deteta iz grupe.
Zato vaspitač prati Nelu i mamu. Kao i svaki put, Nela vodi mamu do procesnog panoa gde je predstavljena šema pravljenja pite od višanja. Mama je pita: „Ovo je neka šema?“ Tada vaspitač prilazi, staje pored Nele i kaže: „Nela, šta mama vidi?“. Nela odgovara: „Recept“. Vaspitač podržava: „Recept za pitu koju smo danas pravili. Ispričaj mami kako smo to radili. Šta smo radili prvo- šta je na ovoj fotografiji?“ Nela opisuje: „Tu Željko vadi činiju i malu činiju za koštice“. Vaspitač podržava: „A u tegli su?“ „ U tegli su višnje i treba da im izvadimo koštice. Zato smo stavili kecelje“…
Priča dalje ide na sličan način. Mama povremeno prokomentariše ili pohvali. Na kraju kaže: „Vidi, molim te, pa ti baš lepo znaš da objasniš celu proceduru pravljenja kolača.“ Vaspitač se smeška: „Da odamo mami šta smo o tome pričale?“ Nela se osmehuje: „Mi se nadamo da ćete nam dati da i kući probamo“.

Pregledajte i analizirajte dobiti (i preduslove) primene programa POSETITE NAS u radu sa porodicama http://www.upss.edu.rs/wp-content/uploads/2017/04/Program-POSETITE-NAS-priru%C4%8Dnik-za-realizatore.pdf 

